Zachary David "Zach" Sobiech (rodz. 3 moja 1995 we Saint Paul, USA, um. 20 moja 2013) – amerikański śpiywok pop, do kupy ze Sammy Brown a Reedym Redmondym bōł we muzycznyj skupinie Firm Handshake. Kej bōł 13 rokōw stary, dochtory wykryli u niygo osteosarcoma (zorta raka gnatōw). Mioł przez 10 ôperacyji a przez 20 rōnd chymijoterapiji. We moju 2012 dochtory pedzieli, co mo ino rok żywobycio. Wuōnczas Zach nagroł śpiywka "Clouds" (chmōry), a wciepoł ja na YouTube, kaj ôstoła sie viralym a mioła bez rok bezma 3 milijōny spoziyrań. Inksze artisty, we tym Rainn Wilson, robiili do nij tributey. Na necowym serwisie SoulPancake idzie ôglondnōńć film ô Zachu: "My Last Days" ("moje ôstatnie dni"). Zach umrził 20 moja 2013. Artikel we CNN (we angelskij godce) childrenscancer.org (we angelskij godce)